b'\n_START_ARTICLE_\nMisterij\n_START_PARAGRAPH_\nMisterij (lat. ministerium, slu\xc5\xbeba) je srednjeve\xc5\xa1ko dramsko delo, ki obravnava snov iz svetega pisma._NEWLINE_Pri misteriju dostikrat narekujejo snov igram prazniki z dramati\xc4\x8dnim ozadjem, tako predvsem bo\xc5\xbei\xc4\x8d in velika no\xc4\x8d. Zlasti priljubljene so bile velikono\xc4\x8dne ali pasijonske igre (lat. passio, trpljenje), ki so prikazovale dogodke iz Kristusovega trpljenja._NEWLINE_Misteriji so bili najbolj raz\xc5\xa1irjeni v Franciji, Italiji, Angliji in \xc5\xa0paniji. Veliki \xc5\xa1panski dramatik Calder\xc3\xb3n jim je dal klasi\xc4\x8dno obliko. Kasneje je z misterijem dosegel najve\xc4\x8d uspeha francoski dramatik Paul Claudel (Oznanenje)._NEWLINE_Pri nas je ohranjena Romualdova prireditev \xc5\xa1kofjelo\xc5\xa1ke procesije (\xc5\xa0kofjelo\xc5\xa1ki pasijon). Ljudski pesnik (bukovnik) Andrej \xc5\xa0uster-Drabosnjak je 1811 izdal Marijin pasijon, iz novej\xc5\xa1e zgodovine pa je znan Me\xc5\xa1kov misterij Henrik, gobavi vitez.'